《拟古六首 其五》
宋代·刘攽

嵯峨三神山，浩荡仙圣游。金台冠绝景，玉果垂千秋。

龙伯日已侵，巨鳌幸无忧。波涛各一隅，但见云气浮。

跂予望可及，隐约清浅流。大帆交问津，长风辄回舟。

不怨道路邅，所悲到无由。世主自甘心，仙者非有求。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。